เรื่องร้องเรียน (จราจร,ถนน,ร้องเรียน) วันที่ 2023-09-09 16:00:37 — แขวงจตุจักร เขตจตุจักร กรุงเทพมหานคร
การจราจรบนถนนพหลโยธิน บริเวณหน้าตลาดนัดจตุจักร ต้องติดขัดเพราะการจัดการจราจรภายในตลาดนัดไม่มีประสิทธิภาพ ทั้งยังมักจะมีแท็กซี่ สามล้อ และรถยนต์แวะจอดรับผู้คน จอดแช่ตลอดแนวทั้งช่องจราจรที่ 1 และ 2 หรือในบางครั้งก็ล้นออกมาในช่องที่ 3 อีกด้วย  ทำให้รถที่ต้องการสัญจรตามปกติไปยังห้าแยกลาดพร้าวต้องติดขัดโดยไม่จำเป็น และยังส่งผลกระทบยาวไปยังรถที่มาจากถนนกำแพงเพชรที่จะเลี้ยวซ้ายมายังถนนพหลโยธินด้วย

การกระทำเช่นนี้ถือเป็นการดำเนินธุรกิจที่ไม่รับผิดชอบต่อสังคม โดยงดเว้นหน้าที่ในการบริหารจัดการจราจรภายในตลาดนัด จนส่งผลกระทบเดือดร้อนแก่ประชาชนโดยทั่วไป ขอเรียกร้องให้ผู้ที่รับผิดชอบ ดำเนินการฟ้องร้องบังคับให้เจ้าของตลาดนัดชดเชยความเสียหายโดยเร็วที่สุด